polyglot-tagger/wikipedia-language-snippets-filtered huggingface dataset:
අප මහාසේන දෙවියන් ලෙස හදුන්වන්නේ බුදුරජාණන් වහන්සේ කතරගම කිරිවෙහෙර භූමියට වැඩ බොහෝ දෙවියන්ට ධර්මය දේශනා කල පසු එම ස්ථානයේ ස්ථූපයක් කරවූ මහාඝෝෂ හෙවත් මහා සේන දිව්‍ය රාජයාය.
1400දී, යි බං-වොන් සහ ඔහුගේ වැඩිමහල් සොහොයුරකු වූ යි බං-ගන් අතර ආරවල් ඇති විය. යි බං-වොන්ගේ සේනාව, බං-ගන්ගේ සේනාවට පහර දී පරාජය කොට, බං-ගන් සහ ඔහුගේ පවුල පිටුවහල් කළේ ය. බං-වොන්ට එරෙහිව සටන් කිරීමට බං-ගන්ව පෙළඹවූ බක් බෝ සෙන්පතියාට දඬුවම් ලබාදිණි. රාජධානියේ ක්‍රියාකාරී රජු සිය බාල සොයුරු බං-වොන් බව වටහාගත් ජොංජොං රජු ඔහුව කිරුළහිමි කුමරු තනතුරට පත්කළ අතර, ඉන් දින කිහිපයකට පසු ජොංජොං රජු ස්වෙච්ඡාවෙන්ම සිහසුන අත්හැරී ය.
1357දී යි බං-ග්වා යන නාමයෙන් උපන් මොහු, දූරදර්ශී, ආචාරශීලී, අභීත සහ දක්ෂ යුධ නායකයෙකි. බිඳවැටෙමින් පැවති ගෝර්යෝ රාජවංශයේ අවසාන කාලයේ ජොංජොං සිය පියා වූ යි සොං-ග්යේ අනුගමනය කරමින්, ඔහු වෙනුවෙන් යුධ වැදුණේ ය. 1392දී ඔහුගේ පියා රජු බවට පත්වීමත් සමග ඔහු කුමරෙකු බවට පත් විය.
සිය රාජ්‍ය සමය පුරා රජපවුලේ රුධිර වැගිරීම් සිදු වුව ද, ජොංජොං කාර්යශූර, ඥානවන්ත පාලකයෙකු ලෙස සැලකේ. කිරුළහිමි බං-වොන් කුමරුගේ උපදේශය මත ඔහු සියලු පෞද්ගලික සේනා තහනම් කළේ ය. 1419දී ජොංජොං මියගිය අතර, ඔහුගේ දේහය කේසොං අසල භූමදානය කරන ලදී.
ජොසොන්හි ජොංජොං හෙවත් උපන් නාමය යි බං-ග්වා, වෙනස් කළ නාමය යි ග්යොං යනු කොරියාවේ ජොසොන් රාජවංශයේ දෙවන පාලකයායි. ඔහු මෙම රාජවංශයේ පළමු රජු වූ ජොසොන්හි තේජෝගේ දෙවන පුත්‍රයායි.
ගිලියන් චුංග්, දිං යාඕ ලෙස : සාමාන්‍ය ශිෂ්‍යාවක් වන ඇය හදිසියේම නව-ග්‍රහ චක්‍රය ක්‍රියාත්මක වීමෙන් අතීතයට ඇදී යයි. චුංග් මීට අමතරව ෂියෑන් යුඒ නම් වූ දිං යාඕගේ පෙර උපත එනම් නාන් යුඒහි ප්‍රධාන පූජකවරියගේ චරිතය ද නිරූපණය කරයි.
පූර්බා ර්ජියාල්, වෙන් තියෑන් ‍ ලෙස: මිනිස් රුධිරය සහිත අර්ධ මකරෙකි. දිං යාඕ නිදහස් කරන තෙක් ම ඔහුව වසර 20ක් සොහොන් ගැබක සිරකොට තබන ලදී. ෂි යූමිං විසින් උගුලකට හසු කරන තෙක්ම ෂියෑන් යු ඒ සහ වෙන් තියෑන් ප්‍රේමවන්තයෝ වූහ.
පැට්‍රික් ටෑම්, රොං දි ලෙස: නාන් යුඒ දේශයේ රජුයි. ඔහු ෂියෑන් යුඒට දැඩි ලෙස පෙම් කළ ද ෂියෑන් ඒ බව නොදනී. දිං යාඕ හමු වූ පසු ඔහු ඇයව විවාහ කර ගැනීමට සිතයි.
ගුවෝ ෂෙනී, මූ ලියෑන් ලෙස: න්‍යූවාගේ සොහොනේ ආරක්ෂිකාවයි. හූ ජි විසින් ඇගේ මුළු ගමම විනාශ කරන ලදී. පළිගැනීමේ චේතනාවෙන් ඇය දිං යාඕ සහ වෙන් තියෑන් සමග එක් වෙයි. ඇයව බොහෝ වරක් බේරාගත් වූ දාඕ සමග මූ ලියෑන් ප්‍රේමයෙන් බැදෙයි.
සුන් ෂිං, ෂි යූ මිං ලෙස: ෂියෑන් යුඒට ආශා කළ අසුරයෙකි. ෂියෑන් යුඒගේ මරණයට, වෙන් තියෑන්ගේ සිරදඩුවමට, මූ ලියෑන්ගේ ගම විනාශ කිරීමට හේතු වූයේ ඔහුයි.
ජියෑං යි, වූ දාඕ ලෙස: වෙන් තියෑංගේ අර්ධ සොයුරායි. සම්පූර්ණ මකරකු වූ ඔහු මකර වංශයේ නායකයා යි. ඔහු යූ දියේට පෙම් කරයි.
ලි ක්වියෑන්, යු දියේ ලෙස: ෂූ දේශයේ කුමරිය වූ ඇය මාලිගයෙන් පලා ආවා ය. වූ දාඕ තුවාල වී සිටිය දී ඇය මුණගැසෙන අතර ඇය ඔහුව සුවපත් කරයි.ඔහු ඇයගේ පසුපස ගමන් කළා ය.
ලියු ටිංග්යු, මෝ යින් ‍ ලෙස: නාන් යුඒ දේශයේ නව ප්‍රධාන පූජකවරියයි. ඇය රොං දිට පෙම් කළත්, රොං දි ඇයට පෙම් කළේ නැත. එම නිසා ඇය සිය සොයුරිය වූ ෂියෑන් යුඒට වෛර කළා ය.
මායාවරුන්ගේ ලෝකය යනු 2011දී විකාශය වූ චීන රූපවාහිනී කතාමාලාවකි. මෙහි ප්‍රධාන චරිතය නිරූපණය කරන ගිලියන් චුංග් පුරාවිද්‍යාඥයකුගේ දියණියකගේ චරිතය නිරූපණය කරයි. ඇය කාලයේ ආපස්සට ගමන් කරනඅතර එහි දී ඇය සටන්කාමී පූජකවරියකගේ නැවත උපතක් බව පැහැදිළි වෙයි. ඇය මිනිස්-මකර දෙමුහුම් ජීවියකු සමග එක් වී බිඳුණු මායා බඳුනක් නැවත සෑදීමට උත්සාහ ගනියි. මෙම කතාමාලාව රුමිකෝ තකහෂිගේ ජනප්‍රිය ජපන් චිත්‍රකථා මාලාවක් වන ඉනු යෂා හි නිලනොවන අනුවර්තනයක් ලෙස සැලකෙයි.
වරක් ඇය සහ ෂියෑන් යුඒ අතර සමානකම දැක නාන් යුඒහි රජු ඇය සමග විවාහ වීමට සැරසෙයි. මේ අතර යක්ෂයන්පාලනය කළ හැකි මායා බඳුන සොයා පැමිණෙන අසුරයින් දිං යාඕ පසුපස හඹා එන අතර දිං යාඕ මාලිගයෙන් පලා යයි. ඇය සොහොන්ගැබක සැගවෙන අතර එහි දී ඇයට සිරකරන ලද අර්ධ රාක්ෂයකු වූ වෙන් තියෑන් හමු වෙයි. ඇය ඔහුව නිදහස් කරන අතර ඔහු ඇයව ආරක්ෂා කරයි. මෙවිට දිං යාඕ සතුව තිබූ කුඩා මැටි රුවකින් හදිසියේම මායා බඳුන මතු වෙයි.
වසර ගණනාවකට පෙර ටෙංෂේ දෙවගනගේ මිනිම් ස්වරූපයක් වූ මෝ යින්, සිය සොයුරිය වූ ෂියෑන් යුඒගේ ජනප්‍රියත්වය සහ රජු ඇයට පුදකළ ආදරය පිළිබඳ ඊර්ෂ්‍යාවෙන් පෙළුණා ය. මෝ යින් අසුර අධිපතියකු වූ ෂි යූ මිං සමග එක් වී සිය සොයුරිය මැරවීමට උත්සාහ දරයි. මේ නිසා සුර, මිනිස් සහ අසුර ලොව අතර සමතුලිතතාව බිඳී අසුරයන්ට වැඩි බලයක් හිමි වේ.
වර්තමානයේ ෂියෑන් යුඒගේ නැවත උපත වන දිං යාඕ ඉතිහාසය හදාරන විශ්ව විද්‍යාල ශිෂ්‍යාවකි. පුරාවිද්‍යාඥයකු වූ සිය පියාට උපකාර කරන අතරතුර නව-ග්‍රහ චක්‍රය ක්‍රියාත්මක වී ඇය වසර 3,500ක් ඈතඅතීතයේ වූ නාන්යුඒවෙත ඇදී යයි.
අවාසනාවට දිං යාඕ අතින් මායා බඳුන බිදෙයි. මේ නිසා මිනිස් ලොව මැවූ න්‍යූවා දෙවගනගේ පූජනීය මුතු සොයාගෙන වෙන් තියෑන් සමග එක්ව මායා බඳුන නැවත පිළිසකර කිරීමට ඇයට සිදු වෙයි.
මෙම කතාමාලාව ප්‍රධාන වශයෙන් සිය පුත්‍රයාගේ ප්‍රසාදය දිනා ගනිමින් ඔහුට සිය බලපෑමට නතු කරගැනීමට ඇයට ඇති අභිප්‍රාය කේන්ද්‍ර කර ගනිමින් නිර්මාණය වී ඇත. ඇගේ සොහොයුරා වන ගොර්යෝහි සොංජොං රජු සිය බෑණනුවන් තමන්ගෙන් පසු පාලකයා වශයෙන් කටයුතු කරනු දැකීමට අදහස් කිරීමට එයට හේතුවයි. සිය බෑණනුවන්ව අනාගත අධිරාජයා ලෙස සූදානම් කරවීමට ඔහුගේ මෑණියන් වූ චොන්චු ‍නුසුදුසු යැයි තීරණය කළ සොංජොං අධිරාජයා, ඔහුව සිය දරුවන් නොමැති භාර්යාව අතට පත්කළේ තමන්ගේම පුත්‍රයා ලෙස හදා වඩා ගැනීමටයි.
මෙම මාලා නාට්‍යය සඳහා පාදක කොටගෙන ඇත්තේ ඉතිහාසයේ එන, ගොර්යෝ රාජධානියේ චොන්චු අධිරාජිනිය නැමැති වැන්දඹු රජබිසවගේ චරිතයයි. වසර ගණනාවක් පුරා ඛිටන්වරුන් සහ ඇතැම් ජුර්චෙන්වරුන් වැනි වෙනත් ගෝත්‍ර සහ රාජධානි විසින් අත්පත් කරගැනීම නිසා සිය රාජධානියට අහිමිව තිබූ භූමිය යළි සන්තක කරගැනීමට ඇගේ මුත්තණුවන්ට වූ පෞද්ගලික සිහිනය යතාර්ථයක් බවට පත් කිරීම වෙනුවෙන් ඇය ලියාඕ රාජවංශයට එරෙහිව සටන් වැදුණා ය.
මෙම කතාමාලාව තුළ නොයෙකුත් ස්වාධීන උත්සාහයන් නිර්මාණය කොට ඇති බව පෙනේ. ඉන් සුලබ උත්සාහයක් ලෙස මොක්ජොංහට අපස්මාරය ඇති බවට පෙන්වා තිබීම දැක්විය හැක. පසුකාලීනව ගං ජෝ සෙන්පතියා විසින් ඔහුව රාජ්‍ය පාලනයෙන් ඉවත් කිරීමට ද හේතුව එය ලෙස මෙහි දක්වා තිබේ. නමුත් මොක්ජොං රජුට අපස්මාරය පැවති බව සනාථ කෙරෙන කිසිදු ඓතිහාසික සාක්ෂියක් හමු නොවේ.
මෙම තීරණය සොංජොං සහ ඔහුගේ සොයුරිය අතර විශාල අරගලයක් සඳහා හේතු වේ. ඔවුන් දෙදෙනා එක්ව සහයෝගයෙන් යුතුව ඛිටන් ආක්‍රමණය වැනි බාහිර තර්ජනවලින් ද, නොයෙකුත් රාජ මාලිග කුමන්ත්‍රණ සහ බල අරගල වැනි අභ්‍යන්තර තර්ජනවලින් ද රාජ්‍යය රැක ගැනීමට දැරූ උත්සාහයට මෙය බාධාවක් වේ.
2වන කථාවාරය ප්‍රේම වෘත්තාන්ත පවුලේ කථාවකි. මෙහි නව චරිතය වූ මලර් සඳහා පූර්ණිතා නිළිය තෝරාගැනිණි. ඇය වඩාත් ප්‍රකට වූයේ අන්නමලෛ, පිරිවෝම් සන්තිප්පෝම්: වාරය 1, තායුමාණවන් සහ අන්ඩල් අලගර් වැනි කතාමාලා තුළිනි. පළමු කථාවාරයේ විසූ ප්‍රදීප් බෙනටෝ රයන්, මෞනිකා, විමල් වෙන්කටේසන්, ගීර්තනා, අරවින්ද් සහ ශ්‍රී පද්මා වැනි නළු නිළියන් ද මෙහි දක්නට ලැබේ.
මෙමගින් කණ්ණිකපුරම් ගම්මානයේ විවාපත් නොවූ යුවතියන් හට ගංගා සිදුකළ ශාපය නිරූපණය වේ. අභිරාමි ගම්මානයට සිදුකළ ශාපය බිඳ හෙළා තමන් පෙම් කරන තරුණයාව විවාහ කරගන්නට උත්සාහ කරයි.
මෙය රචනා කරන ලද්දේ පද රචක කිරුතියා විසිනි. මෙහි සංගීත නිර්මාණය සංගීත අධ්‍යක්ෂ ශ්‍රීකාන්ත් දේවා විසින් සිදුකළ අතර ගායනය සිදු කරන්නේ අනන්තු විසිනි.
වර්ගය : කඩු මිට වර්ග , , , , , ; 9 වන ශතවර්ෂයේ සිට පූර්ව 11 වැනි ශතවර්ශය දක්වා,කඩු මිට වල අග කොටස , ගෝලාකාර කොටස රහිත.
වර්ගය : කඩු මිට වර්ග , , , , .නොර්වේ සම්භවයක් සහිත 9 වන ශතවර්ෂයේ මැදභායේ සිට 10 වැනි ශතවර්ෂයේ මැදභාගය තෙක්. ;බරැති, ත්‍රිකෝණාකාර කඩු මිටි හිස සහිත, වර්ගයට අදාල සම්භවයක් සහිතයි).
වර්ගය : කඩු මිටි වර්ග , , , , , , ,9 වැනි ශතවර්ෂයේ මුල් භාගයේ සිට 10 වැනි ශතවර්ෂයේ මාධ්‍ය භාගය තෙක් ;ගෝලාකාර ත්‍රිත්ව - ඛණ්ඩිඛාමය කඩු මිටි හිස් සහිත.
වර්ගය : කඩු මිටි වර්ග , , 8 වැනි සියවසේ අගභාගයේ සිට 10 වැනි සියවස දක්වා ;ගෝලාකාර ඛණ්ඩිකා 5 හෝ 07 ක් සහිත කඩු මිටි හිස් ඇත.
වර්ගය , කඩු මිටි වර්ග , 9 වන සියවසේ මේද භාගයේ සිට 10 වැනි සියවසේ අගභාගය තෙක් ;අතිශය දුර්ලභ "වලින්ග්ෆොර්ඩ් වර්ගයේ " කදුමිටි සහිත , ස්වදේශික ඇන්ග්ලෝ -සක්සෝන් සංවර්ධනයක් සහිත.
වර්ගය , කඩු මිටි වර්ග , 10 වන සියවසේ මුල් භාගයේ සිට 11 වන සියවසේ සියවසේ මද භාගය දක්වා ; ඛන්ඩිකා තුනක් සහිත ව්‍යුහයක් ව්‍යුත්පන්න කරන ලදී, ඩෙන්මාර්ක සම්භවයක් සහිත.
වර්ගය : කඩු මිට වර්ග , , ;9 වැනි ශතවර්ෂයේ මැදභාගයේ සිට 11 වැනි ශතවර්ෂයේ අගභාගය තෙක්;ඔට්ටෝනියන් කල්ච්චේදයට අර්ධ ගෝලාකාර කඩු මිටි හිසක් සහිත සහ ඉහල මධ්‍යත යුගයේ සිට පැවත ආ "බිම් මලක " රූපාකාර කඩු මිටි ව්‍යුහය.
වර්ගය සහ ,10 වැනි ශතවර්ෂයේ සිට 13 ශතවර්ෂය තෙක්,"බ්‍රසිල්- නට්" හෝ "ටී-කෝසි"නම් ඉහළ මධ්‍යතන යුගයට අයත් ගෝලාකාර කඩු මිටි හිස් ව්‍යුහ වල වර්ධනයක් සිදු විය.
ඕකෙෂොට් දස්ර්ශීයවාදය යනු වීලර්ගේ දර්ශීවාදයට ඉහළ මධ්‍යතන කඩු වර්ගය ඇතුළත් කිරීමෙන් ව්‍යුත්පන්න වූවකි.
ස්කැන්ඩිනේවියානුව පුරා ෆ්රෑන්ක් තල බෙදාහැරීම සහ ඈත නැගෙනහිර වොල්ගා බල්ගේරියාව තුල ෆ්රෑන්ක් අවි අපනයන සැලකිය යුතු වැදගත්කම සහතික කරයි , එසේ වුනත් කැරොලිංජියන් රජවරුන්864 දී සතුරන්ට ආයුධ අපනයනය වැළැක්වීමට උත්සාහ දරා ඇත; චාල්ස් වයිකිංවරුන්හට අවි ආයුධ විකිණීම කෙරෙහි මරණ දඬුවම නියම කොට ඇත.10 වන සියවසේ විසු වොල්ගා වයිකිංවරු ෆ්රෑන්ක් කඩු දැරුව බව පැහැදිලිවම සටහන් කරයි. 869 දී වැටලූ අරාබි ජාතිකයන් අගරදගුරු රොට්ලන්ඩ් සඳහා වන්දියක් වශයෙන් කඩු 150 ඉල්ලා සිටියේය.
වයිකිංවරුන්ගේ අසිපත ලෙස ප්‍රචලිත වුවත්, මෙම වර්ගයේ අසිපත් නිෂ්පාදනය කලේ ෆ්රෑන්කිෂ් අධිරාජ්‍යයේ කැරොලිංජියන් යුගයේදීය . 8 වන සියවසේදී ක්‍රිස්ටියන් ෆ්රන්සියා හි සොහොන් භාණ්ඩ අතුරුදහන් වීමත් , මහත්ද්වීපික යුරෝපයේ බොහෝ සොයාගැනීම් අහම්බෙන් ග ඉවුරු වලින් හමුවන සොයා ගැනීම් වලට සීමා වුවත් වයිකිං යුගයේ ස්කැන්ඩිනෙවියානු මිත්‍යාදෘෂ්ටික සොහොන් තුල තිබී ෆ්‍රෑන්ක් නිෂ්පාදන කඩු තුල ගොනුවක් සොයා ගැනීමත් නිසා “වයිකිං” යන නම මෙම කඩු සමග සම්බන්ධ විය.
8 වන සියවසේ අග භාගයේ සිට 10 වන සියවස දක්වා කාලයේදී අනුක්රමයෙන් කටුපොරොව වෙනුවට කඩුව යොදා ගැනුණි. මන්ද, 8 වන සියවසේදී ප්රංශයේ තව දුරටත් සුසාන භාණ්ඩ තැන්පත් නොකරන නිසා, මහාද්වීපික සොයා ගැනීම් බොහෝ දුරට ගං ඉවුරු (බොහෝ නිර්වායු තත්ව ඇති ස්ථාන ලෝහ භාණ්ඩ ආරක්ෂා වීමට හේතු වන නිසා) වලින් අහම්බෙන් හමු වෙන සොයා ගැනීමකට සීමා වූ අතර,
කැරොලිංජියන් කඩු පිළිබඳ වර්තමාන අවශේෂ උදාහරණ උතුරු හා නැගෙනහිර සංස්කෘතීන්හි මිත්‍යා මත සුසාන චාරිත්‍ර වල බලපෑමට තවමත් ලක් වී ඇත.
හතක් විය. දැනට වුවද අසිපත්, අවි ආයුධ වලට වඩා මිල අධික නමුත් මිරොවින්ජියන් සමයේදී මෙන් සීමා කරන ලද්දක් නොවන අතර චාර්ලිමේන් රජුගේ තුරඟ සෙනාවේ සාමාජිකයන්ට පමණක් අසිපත් දරා සිටීමේ ඉඩ සලසා දී තිබිණි. 9 වන සියවස අගභාගයේදී රෙජිනෝ ගේ ක්රොනිකල් සිදුකළ යෝජනාවකට අනුව තුරඟ සේනාවේ ප්‍රධාන අවිය බවට අසිපත සළකන ලදි.
1991 වසරේදී ගෛබින් විසින් අතිරේක දර්ශීය ව්‍යුහයක් ඉදිරිපත් කලේ කඩු තල වල රූප විද්‍යාත්මක ව්‍යුහයක් සහ කඩුමිට වල ගෝලාකාර කොටස පදනම් කොට ගත් දර්ශීය ව්‍යුහයක් ,ඒකාබද්ධ කරමිනි.මෙහිදී 8 වැනි සහ 12 වැනි ශතවර්ෂ වල ; නැගෙනහිර ෆ්රැන්සියා (වයිකිං සහ න්යිට්ලි කඩු අතර වන සංක්‍රමණික නිර්මිත අවස්ථාද ඇතුලත්ව) දේශසීමාවන් හි භාවිත වූ කඩු විශේෂයන් කෙරේ අවධානය යොමු කෙරිණි.
කැරොලිංජියන් යුගයේ කඩු නිෂ්පාදනය පිළිබඳ ඉතා සුළු යොමු ප්‍රමාණයක් පවතියි,යොමු වලට අමතරව ට ශාන්ත ගැල් කන්‍යාරාමයේ වැඩමුළුවකදී ඉදිරිපත් කර ඇත ඩිට්‍රැට් ගීතිකා පොත දී මිනිසුන් දෙදෙනෙක් කඩු මුවහත් කරන අකාරය පෙන්නුම් කරයි,එක මිනිසෙකු මුවහත් ගල පාවිච්ච් කරන අතර අනෙක් මිනිසා පීර භාවිතයෙන් කඩුව මුවහත් කරයි.
කඩු මිටෙහි හැඩයට අදාළ දර්ශීය අදාළ කඩුවල වියුහයක් හදුන්ව දී ඇත.පීටර්සන් විසින් ඉදිරිපත් කල වරගීකරණය සිට දක්වා වන කැපිටල් අක්‍ෂර වලින් දක්වනු ඇත.නොර්වේ රාජ්‍යයෙන් හමු වූ නිදර්ශක 110 ක ප්‍රමාණයක් පීටර්සන් විසින් ලැයිස්තු ගත කොට ඇත.මේවා අතුරින් 40ක් කඩු තලයේ දෙපසම මුවහත් අතර,67 ක් එක් පසක් පමණක් මුවහත්ය.නිදර්ශක තුනක පමණක් එය නිර්ණය කල නොහැක.
වයිකිං යුගය හෙවත් කැරොලිංජියන් අවධිය ගොඩනැගී ඇත්තේ 8 වන සියවසේදී මිරොවින්ජියන් (6 වන සහ 7 වන සියවසෙදී ෆ්රෑන්කිෂ් නිෂ්පාදන අසිපත , රෝමන් ස්පත යන්නෙන් පැවත එන්නනකි.) ගෙන් වන අතර 11 වන සහ 12 වන සියවස් අතරතුරදී රෝමාකාර නයිට්වරුන්ගේ කඩුවක් දක්වා දියුණු විය.
8 වන සහ 10 වන සියවස් වලදී අසිපත්, "කැරොලිංජියන් කඩු" ලෙස නම් කළ අතර, පසු වයිකිං යුගය හා උසස් මධ්‍යතන යුගයේ ආරම්භයේදී නෝර්මන් අසිපත් හෙවත් පූර්ව ගොඩනැගීම් අවදියේ ඇති නයිට්වරුන්ගේ අසිපත් සමඟ මුහු වී ඇත.
වීලර් විසින් 1972 දී,පීටර්සන් විසින් ඉදිරිපත් කල කඩුවේ මිටි වලට අදාළ දර්ශීය විග්‍රහයක් කඩු තලයට අදාළ දර්ශීය විග්‍රහයක් ඒකාබද්ධකොට නවමු දර්ශීය විග්‍රහයක් ඉදිරිපත් කලේ සිට දක්වා මට්ටම් 09 ක වර්ගීකරණයක් සමගිනි.
ක්‍රි.ව. 1589දී හේම්රතන් විසින් මෙම පුරාවෘත්තයේ ප්‍රථම රාජ්පුත් අනුවර්තනය වූ ගෝරා බාදල් පද්මිනී චෞපේ නම් ග්‍රන්ථය රචනා කළේ එය "සත්‍ය කථා පුවතක්" බව සඳහන් කරමිනි. 16වන සට 18වන සියවස් අතර, වර්තමාන රාජස්ථානයට අයත් භූමියෙහි පද්මාවතී පුරාවෘත්තයෙහි තවත් අනුවර්තන බිහිවූයේ රාජ්පුත් ප්‍රධානීන්ගේ අනුග්‍රහය යටතේ ය. ජායසීගේ ලාලනීය සහ විවාහ තේමාව මෙන් නොව, රාජ්පුත් අනුවර්තන මගින් අලාඋද්දීන් ඛල්ජිට එරෙහිව සිය රාජධානිය රැකගැනීමේ ගෞරවය අවධාරණය කෙරිණි.
පද්මාවතී යනු සිංහල රාජධානියේ ගාන්ධර්ව් සේන් රජුගේ දියණියයි. ඇය හිරාමන් නම් කථාකරන ගිරවකු සමග මිතුරු වේ. සිය දියණියට ගිරවා සමීප වීම නොරිස්සූ ඇගේ පියා එම කුරුල්ලාව මරා දැමීමට අණකළේ ය. සිය පණ රැකගැනීමට ගිරවා පියඹා ගියේ ය. නමුත් කුරුල්ලන් අල්ලන්නකුට හසුවන ගිරවාව බ්‍රාහ්මණයකුට අලෙවි කෙරේ. බ්‍රාහ්මණයා එම ගිරවාව චිතෝර් වෙත රැගෙන යන අතර, එහි ප්‍රාදේශීය පාලකයා වූ රතන් සේන් රජු ගිරවාව මිලට ගන්නේ ගිරවාගේ කථන හැසියාව දැක සතුටට පත්වීමෙනි.
පද්මිනී හෙවත් පද්මාවතී රැජින පිළිබඳ සඳහන් පැරණිතම මූලාශ්‍රය වනුයේ මලික් මුහම්මද් ජායසී විසින් රචිත අවාධි භාෂා පද්මාවත් නම් වීර කාව්‍යයයි. අලාඋද්දීන් ඛල්ජිගේ චිතෝර්ගාර් ආක්‍රමණය විස්තර කෙරෙන ආදිතම වාර්තාවල මෙම රැජින පිළිබඳ කිසිදු සඳහනක් හමු නොවේ. පසුකාලීනව, ඇගේ ඉතිහාසය සඳහන් සාහිත්‍යමය කෘති ගණනාවක් නිර්මාණය ‍විය; මේවා ප්‍රධාන ප්‍රවර්ග හතරක් යටතේ වර්ගීකරණය කළ හැක:
1829-32 අතර කාලයේ, ජේම්ස් ටොඩ් විසින් සිය ' කෘතියෙහි මෙම පුරාවෘත්තයේ යටත් විජිතමය ප්‍රති-වාචනයක් සඳහන් කොට ඇත. ඔහුගේ ප්‍රභේදය සඳහා පාදක කරගැනුණේ රාජ්පුත් ප්‍රධානීන් යටතේ සේවය කළ ලේඛකයන්ගේ කථන සහ පාඨ සම්ප්‍රදායයන් ය.
16වන සහ 19වන සියවස් අවට, මලික් මුහම්මද් ජායසීගේ පද්මාවත් කෘතියෙහි පර්සියානු සහ උර්දු පරිවර්තන අවම වශයෙන් 12ක් වත් නිර්මාණය වන්නට ඇත. 20වන සියවසේ දී තවත් උර්දු ප්‍රභේද දක්නට ලැබෙන අතර, ඒ සියල්ල ජායසීගේ ප්‍රේම කාව්‍ය සම්ප්‍රදායයෙන් යුතු ය.
පසුකාලීන 19වන සියවසේ සිට, ජේම්ස් ටොඩ්ගේ කෘතියේ පැමිණීමත් සමග මෙම පුරාවෘත්තයේ බෙංගාලි ප්‍රභේද ගණනාවක් ද බිහි විය. මෙම බෙංගාලි කථා පුවත් මගින් කාමුක මුස්ලිම් ආක්‍රමණිකයකුගෙන් සිය ගෞරවය රැකගැනීමට සිය දිවි හානි කරගත් හින්දු රැජිනක ලෙස ඇයව ිනරූපණය කෙරේ.
මෙම මොසෝලියමේ කටයුතු ආරම්භ වූයේ ක්‍රි.පූ. 246 චින් අධිරාජයා සිහසුනට පත්වූ විගස ය. ඒවන විට ඔහුගේ වයස අවුරුදු 13ක් විය. නමුත් මෙහි මහා-පරිමාණයේ ඉදිකිරීම් ඇරඹියේ ඔහු අනෙක් ප්‍රධාන රාජ්‍ය සය යටත් කොට ක්‍රි.පූ. 221දී එක්සත් චීනය ගොඩනැගීමෙන් පසුවයි. මොසෝලියම ඉදිකිරීම පිළිබඳ තොරතුරු ලැබෙන්නේ සිමා ක්වියෑන්ගේ මහා ඉතිහාසඥයාගේ වාර්තා නම් ග්‍රන්ථයේ සයවන පරිච්ඡේදයේ ය. එහි චින් ෂි හුවාංගේ චරිතාපදානයක් ඇතුළත් ය:
මෙහි සොහොන්ගෙය තවමත් කැනීම්වලට භාජනය කොට නැත. වර්තමානයේ පුරාවිද්‍යා ගවේෂණ සංකේන්ද්‍රණය වී ඇත්තේ සොහො‍න්ගෙය වටා පිහිටි විශාල නෙක්‍රොපොලිසයේ විවිධ ස්ථාන කෙරෙහි ය. මෙයට නිදසුනක් ලෙස ගොඩැල්ලේ නැගනහිරින් හමුවූ ටෙරාකොටා හමුදාව දැක්විය හැක. ටෙරාකොටා හමුදාව මෙම සොහොන්ගැබට ආරක්ෂක හමුදාවක් ලෙස යොදා ඇති අතර, සොහොන්ගැබ මුළුමණින්ම කැනීම්වලට භාජනය කළ යුතුව ඇත.
ඇතැම් විද්වතුන් විශ්වාස කරන්නේ "භූගත ජල ස්තර තුනක් හරහා කනින ලද බවට" වන සඳහන් හුදෙක් අතිශයෝක්තියක් වන බවයි. එසේම පෙළෙහි "මිනිස්-මත්ස්‍යයා" යනුවෙන් සඳහන් කොට ඇත්තේ තල්මසා සිට වොල්රස් දක්වා වූ මත්ස්‍යයකු හෝ යෝධ සැලමැන්දරා වැනි වෙනත් ජලජ සත්ත්වයකු විය හැකි යැයි මතභේද පවතියි.
භාර්තා කා වීර් පුත්‍ර – මහාරාණා ප්‍රතාප් හෙවත් මහාපුත්‍ර යනුවෙන් හැඳින්වෙන්නේ කොන්ටිලෝයි එන්ටර්ටේන්මන්ට්හි අභිමන්‍යු රාජ් සිං විසින් නිෂ්පාදනය කරන ලද ඉන්දියානු ඓතිහාසික ප්‍රබන්ධ රූපවාහිනී කතාමාලාවකි. මේ සඳහා පාදක වී ඇත්තේ දහසයවන සියවසේ වයඹදිග ඉන්දියාවේ වර්තමාන රාජස්ථාන් ප්‍රාන්තයට අයත් භූමියේ මෙවාර් ප්‍රදේශයේ හින්දු රාජ්පුත් පාලකයා වූ මහාරාණා ප්‍රතාප්ගේ ජීවිත කථාව ඇසුරෙනි.
කතාමාලාවේ අවසන් කථාංගය 2015 දෙසැම්බර් 10 දින විකාශය විය. මෙහි දී මහාරාණා ප්‍රතාප් රෝගී තත්ත්වයක් හේතුවෙන් අභාවප්‍රපාප්ත වන අතර, ඔහුගේ පුත් අමර් සිං මෙවාරයේ ඉදිරි රාණා ලෙස කිරුළු පළඳියි.
මෙම කතාමාලාව විකාශය ඇරඹූයේ 2013 මැයි 27 දින සෝනි එන්ටර්ටේන්මන්ට් ටෙලිවිෂන් ඉන්ඩියා නාළිකාවෙනි. කතාමාලාවේ පළමු කථාංගයේ කථානය සිදුකරන ලද්දේ බොලිවුඩ් නළු අමිතාබ් බච්චන් විසිනි.
මස්තානි යනුවෙන් හැඳින්වෙන්නේ මරාථ පේෂ්වා වන බාජිරාඕගේ දෙවන භාර්යාවයි. ඇය කලාව, සාහිත්‍යය සහ රණකාමය කෙරෙහි දස්කම් පෙන්වූ රූමත් අභීත කාන්තාවක බව පැවසේ. ඇයට පේෂ්වා බාජිරාඕ බෙහෙවින් ඇලුම්කළේ ය. නමුත් ඔහුගේ මෑණියන් වූ රාධාබායි සහ සොහොයුරා වූ චිමාජිඅප්පා ඇයව නොසලකා හැරියහ.
මස්තානි උපත ලැබූයේ බුන්දෙල්ඛාන්ද්හි රාජ්පුත් වංශයේ මහරාජා ඡත්‍රසාල්ට දාව ය. ඇය උපත ලැබූයේ මෞ සහානියා ප්‍රදේශයේ ය. ධුබේලාහි මස්තානි ජීවත් වූ මන්දිරයක් මස්තානි ‍මහල් ලෙස හඳුනාගෙන ඇත.
බාජිරාඕ ෂාම්ෂෙර් හට බන්දාහි ජාගිර් පදවිය පිරිනැමී ය. 1761 තෙවන පනිපත් සටනේ දී ඇ‍ගේ පුත්‍රයා අහමඩ් ෂා අබ්දාලිට විරුද්ධව මරාථවරුන්ට පක්ෂව සටන් වැදුණේ ය.
සුප්‍රකට ගිසෙංවරියකි. මන බඳනා රූ සපුවකට හිමිනම් කියන සොං-ජූ නර්තනයට සහ ගායනයට සමත්කම් දක්වන්නී ය. උසස් සමාජ තත්ත්වයක් සහිත පුරුෂයන්ට පමණක් ඇයව හමුවිය හැකි විය. පෞද්ගලිකව ඇයව හමුවීමට තරම් මුදලක් හෝ බලයක් නොමැති පුද්ගලයන්ට ග්යොංසොං ගුවේවිදුලියෙන් ඇගේ ගීත ශ්‍රවණය කළ හැක. නැතහොත් දුම්රියපළේ ඇති ඇගේ සිනහ මුහුණ සහිත ජපන් පෝස්ටර නැරඹිය හැක. යුගයේ සුප්‍රකටම තැනැත්තිය වූයේ මැයයි.
මුලින් වන් සිය ඔට්ටුව එතරම් තදපල ලෙස නොගනියි. නමුත් අගනුවර සිදුවන සිදුවීම් දාමයත් සමග ඔහු තමන් යෝ-ක්‍යුං සමග ප්‍රේමයෙන් බැඳී ඇති බව වටහා ගනියි. ඇය ඔහු‍ගේ නෙත් තමන් වටා සිදුවන සමාජ අසාධාරණයන් කෙරෙහි විවර කරවන්නී ය. ඇගේ මෙම උත්සාහයන් සමග ඔහු නිදහස් ව්‍යාපාර ක්‍රියාකාරිකයකු බවට පත්වේ. වන් පවසන්නේ "නිදහස සහ විප්ලවය සඳහා වඩාත් ශක්තිමත්ම සහ ක්‍රියාකාරීම උපාය මාර්ගය ආදරය බවයි."
මෙරිටාටන් හෙවත් මෙරිටාටෙන් හෝ මෙරියේටාටන් යනුවෙන් හඳුන්වන්නේ දහඅටවන රාජවංශයේ විසූ, පුරාතන ඊජිප්තු රැජිනකි. ඇය විසින් අක්නාටන්ගේ පුත්‍රයකු හෝ සොහොයුරකු විය හැකි යැයි සැලකෙන පාරාවෝ ස්මෙන්ඛ්කරේගේ මහා රාජකීය බිරිඳ ලෙස කටයුතු කර තිබේ. ඇගේ නාමයේ අරුත "ආටන්ගේ ප්‍රියාදර තැනැත්තිය" යන්නයි. ආටන් යනු ඇගේ පියා විසින් වන්දනාමාන කළ හිරු දෙවියන් ය. මෙරිටාටන් විසින් ඇතැම්විට අන්‍ඛ්ඛෙපෙරුරේ නෙෆර්නෙෆරුආටන් යන නාමයෙන් රාජ්‍ය පාලනය ගෙන යන්නට ඇත.
ඇගේ පියා වූ අක්නාටන්ගේ 5වන රාජ්‍ය වර්ෂයේ, මෙරිටාටන් පිළිබඳ නව අගනුවර සීමාවන් දක්වමින් ඉදිකළ සීමා ශිලා ස්තම්භ‍වල සඳහන් වේ. අක්නාටන්ගේ රාජ්‍ය සමයේ, දියණියන් සයදෙනා අතුරින් වඩාත්ම නිරූපිත සහ විස්තර වන කුමරිය ඇයයි. ඇගේ රුව දේවස්ථාන, සොහොන්ගැබ් සහ පෞද්ගලික දෙවොල්වල සිතුවම් කොට තිබේ. ඇගේ රුව අමර්ණ යුගයේ පාරාවෝගේ පවුල නිරූපිත ලාක්ෂණික රූපවල පමණක් නොව උත්සව අවස්ථාවන්හි ද දක්වා තිබේ.
ඇතැම් ස්ථානවල තිබූ වෙනත් රාජකීය ආර්යාවකගේ නාමය ඉවත් කොට එතැන මෙරිටාටන්ගේ නාමය යොදා ඇති බව පෙනේ. එම ස්ථාන අතර උතුරු මාලිගය සහ මාරු-ආටන් ස්ථාන ද වේ. මෙය නෙෆර්ටිටිව අවමානයට පත්කොට මාලිගයෙන් නෙරපා දැමුණු බවට සාක්ෂියකැයි ඇතැමුන් වැරදි අර්ථ කථනයක් ලබා දී තිබිණි. නමුත් මෑතක දී මකා දැමුණු කැටයම් අක්නාටන්ගේ සුළු භාර්යාවක් වූ කියාට අයත් බව පෙනීයාමත් සමග, එම අර්ථකථනය ප්‍රතික්ෂේප විය.
අමර්ණහි මෙරිටාටන් හා වඩාත් සම්බන්ධ ස්ථාන දෙක නම්, උතුරු මාලිගය සහ මාරු-ආටන් ය. මාරු-ආටන් පිහිටියේ අමර්ණහි නගර සීමාවන්ගේ දකුණට වන්නට ය. මෙම ඉදිකිරීම පොකුණු හෝ තටාක සහ ශාක රෝපණය කළ ස්ථානවල පිහිටි මණ්ඩප සහිත අංග දෙකකින් යුක්ත විය. එහි කෘත්‍රිම දූපත මත කුළුණුවලින් යුත් නිර්මාණයක් ඇති අතර, එහි ස්වභාවික දර්ශන සහිත පීඨිකාවක් ඇත.
මෙරිටාටන්ව මයාටි යන නාමයෙන් රාජ්‍ය තාන්ත්‍රික ලිපිවල හඳුන්වා තිබේ. ටයිරිහි අබිමිල්කිගේ ලිපියක ඇය පිළිබඳ සඳහන් වේ. මෙම ලිපිය සාමාන්‍යයෙන් අක්නාටන්ගේ අවසන් කාලයේ මෙරිටාටන්ගේ තත්ත්වය රාජ සභාව තුළ ඉහළ ගොස් තිබූ අවස්ථාවක ලියැවුණකැයි සැලකේ. කෙසේනමුත්, එම ලිපිය මෙරිටාටන්ගේ උපත සිහිපත් කෙරෙන්නක් ද විය හැක.
මෙරිටාටන් යනු පාරාවෝ අක්නාටන් සහ ඔහුගේ මහා රාජකීය බිරිඳ වූ නෙෆර්ටිටි රැජිනගේ දියණියන් සයදෙනා අතුරින් වැඩිමහල් දියණියයි. ඇගේ සෙසු සොයුරියන් නම් මෙකෙටාටන්, අන්ඛෙසෙන්පාටන්, නෙෆර්නෙෆරුආටන් ටැෂෙරිට්, නෙෆර්නෙෆරුරේ, සහ සෙටෙපෙන්රේ ය. ඇයව පාරාවෝ ස්මෙන්ඛ්කරේ හට විවාහ කරදෙන ලදී.
සචා බැරන් කොහෙන්, කාලය ලෙස; කාලයට අධිපති බලවත් දෙවියෙක් වැනි මිනිස්/ඔරලෝසු දෙමුහුම් පුද්ගලයකු වන මොහුට ජර්මානු සම්භවයක් සහිත කථන ශෛලියක් ඇත.
මැට් වොගෙල්, විල්කින්ස් ලෙස; කාලයාගේ දීර්ඝකාලීන සේවකයායි. මෙම රචිතය නිරූපණය කරන බවට මුලින් නිවේදනය කෙරුණේ ටෝබි ජෝන්ස්ව ය.
එහි දී ඇලිස්ට සුදු රැජින මාර්මෝරියල්හි මිරානා, නිවෙන්ස් මැක්ට්විස්ප් සුදු හාවා, ට්වීඩ්ල්වරු, ඩෝර්මවුද් මැලයිම්කන්, තැකරි ඉයර්විකට් මාර්ච් හාවා, බෙයාර්ඩ්, සහ චෙෂියර් බළලා සුබපතති. ඔවුන් ඇයට දැනුම්දෙන්නේ ජබර්වොකීගේ ප්‍රහාරයෙන් පසුව සිය පවුලේ සාමාජිකයන් අතුරුදන් වීම හේතුවෙන් ටැරන්ට් හයිටොප් උමතු හැටර්ගේ සෞඛ්‍ය තත්ත්වය අයහපත් අතට හැරී ඇති බවයි. මෙම ප්‍රහාරය සිදුවූයේ තොප්පි වෙළෙන්දකු වූ සිය පියා වන සැනික්ට ටැරන්ට් විසින් ත්‍යාගයක් ලෙස ලබා දුන් හිස්වැසුම් නිර්මාණය ප්‍රතික්ෂේප කොට මඳ කාලයකට පසුව ය.
ප්‍රධාන ඡායාරූපකරණය 2014 අගෝස්තු 4 දින ෂෙපර්ටන් ස්ටූ‍ඩියෝස්හි දී ඇරඹිණි. 2014 අ‍ගෝස්තුවේ දී, රූගත කිරීම් ග්ලෞසෙස්ටර් තටාකාංගනයේ දී සිදුවිය. මෙහි දී අවම වශයෙන් ඓතිහාසික නැව් හතරක් වත් භාවිතයට ගැනිණි. මේ අතරට කැත්ලීන් ඇන්ඩ් මේ, අයිරින්, එක්සෙල්සියර් සහ අර්ල් ‍ඔෆ් පෙම්බ්‍රෝක් අයත් විය. මින් අවසානයට සඳහන් කළ නැව් දෙක රූගත කිරීම් සඳහා ද වොන්ඩර් ලෙස නම්කෙරිණි. 2014 ඔක්තෝබර් 31 දින ප්‍රධාන ඡායාරූපකරණය අවසන් විය.
මෙම චිත්‍රපටයේ, ඇලිස් මායාමය කැඩපතක් ඔස්සේ නැවත විශ්මලන්තය වෙත පැමිණෙයි. එහි දී, මෑඩ් හැටර් වෙනදාට වඩා උමතු අයුරින් හැසිරෙන අතර, ඔහුට සිය පවුල පිළිබඳ සත්‍යය දැනගැනීමට අවැසි බැව් ඇලිස් වටහා ගනියි. අනතුරුව ඇලිස් කාලය හරහා ගමන් කරන අතර, ඔවුන්ගේ දිවියේ විවිධ අවස්ථා, මිතුරන් සහ සතුරන් පසුකර පැමිණෙයි. කාලය අවසන් වීමට ප්‍රථම හැටර් බේරාගැනීමට තරගයට අවතීර්ණ වීමට ඇයට සිදු වේ.
චිත්‍රපට ස්වර මාලාව නිර්මාණය කරන ලද්දේ ඩැනී එල්ෆ්මන් විසිනි. ධ්වනිපථය මුදාහරින ලද්දේ 2016 මැයි 27 දින වෝල්ට් ඩිස්නි රෙකෝර්ඩ්ස් වෙතිනි. පින්ක් විසින් ඇල්බමය සඳහා " " පටිගත කළ අතර, චිතපටයේ ප්‍රවර්ධන කටයුතු සඳහා පමණක් භාවිතා වූ ජෙෆර්සන් එයාර්ප්ලේන්ගේ " " ගීතය ද ආවරණය කරන ලදී.
මෙම චිත්‍රපටය මංගල දර්ශනය ප්‍රදර්ශනය කෙරුණේ 2016 මැයි 10 ලන්ඩනයේ ය. 2016 මැයි 27 දින ‍වෝල්ට් ඩිස්නි පික්චර්ස් ආයතනය විසින් එය සිනමාහල්වල බෙදාහරින ලදී. පළමු චිත්‍රපටයේ ආදායම් හා සැසඳීමේ දීමෙය බොක්ස් ඔෆීස් අතින් අපේක්ෂිත තත්ත්වය කරා ළඟා වූයේ නැත.
2016 ඔක්තෝබර් 18 දින වෝල්ට් ඩිස්නි ස්ටූඩියෝස් හෝම් එන්ටර්ටේන්මන්ට් ආයතනය විසින් ඇලිස් තෲ ද ලුකිං ග්ලාස් බ්ලූ-රේ, සහ ඩිජිටල් බාගත කිරීම් මුදාහරින ලදී. ආරම්භයේ දී බ්ලූ-රේ තැටි අලෙවි දර්ශකවල 2වන ස්ථානයේ එය පැවතිණි.
ඇනටෝලියානු විකර්ණය යනු මධ්‍යධරණී මුහුදෙහි ඊසාන දිග කෙළවරෙහි සිට කළු මුහුදෙහි ගිනිකොණ දිග කෙළවර දක්වා, මධ්‍යම සහ නැගෙනහිර තුර්කිය හරහා විකර්ණාත්මක ලෙසින් දිවෙන සෛද්ධාන්තික බෙදුම් රේඛාවක් වන අතර, තුර්කියෙහි දේශසීමාවන් තුල දිවෙන ඉහළ යුප්‍රටීස් ගංගාවෙහි ගමන් මගෙහි කොටසක් දළ වශයෙන් විනිවිද යයි.
අර්ජුන් බිජ්ලානි උපත ලැබූයේ 1982 ඔක්තෝබර් 31 වන දින ඉන්දියාවේ මහාරාෂ්ට්‍ර ප්‍රාන්තයේ මුම්බායිහි ය. ඔහු සිය පාසල් අධ්‍යාපනය හදාළේ බොම්බේ ‍ස්කොටිෂ් පාසල, මහිම් තුළිනි. එසේම ඔහු විසින් සිය උසස් අධ්‍යාපනය වාණිජ්‍යය සහ ආර්ථි විද්‍යාව පිළිබඳඑච්. ආර්. කොලීජිය යටතේ හදාරන ලදී. ඔහු දහනවවන වියේ පසුවන විට ඔහුගේ පියා වූ සුදර්ශන් බිජ්ලානි මියගියේ ය. 2013 මැයි මස ඔහු සිය දිගු කාලීන පෙම්වතිය වූ නේහා ස්වාමි සමග විවාහ විය. 2015දී, ඔවුනට අයාන් නැමැති පුත්‍රයකු උපත ලැබී ය.
අර්ජුන් බිජ්ලානි යනුවෙන් හඳුන්වනු ලබන්නේ ඉන්දියානු රූපවාහිනී සහ චිත්‍රපට රංගන ශිල්පියෙකි. ඉන්දියාවේ වඩාත් සුප්‍රකට රූපවාහිනී නළුවකු වන ඔහු හින්දි රූපවාහිනී වැඩසටහන් තුළ සිය නාමය ගොඩනගා ගෙන ඇත. ප්‍රධාන චරිත නිරූපණයෙන් දායක වූ ඔහුගේ පළමු රූපවාහිනී වැඩසටහන වූයේ ඩිස්නි නාළිකාවේ විකාශය වූ බාලාජි ටෙලිෆිල්ම්ස් ආයතනයේ කාර්තිකා නැමැති යොවුන් වැඩසටහනයි.
ඔහුගේ රූපවාහිනී රංගන දිවියේ හැරවුම් ලක්ෂ්‍යයන් ලෙස කතාමාලාවේ ආලේඛ් ෂර්මා නැමැති ශිෂ්‍යභටයාගේ චරිතයත්, මිලේ ජබ් හම් තුම්හි මායාන්ක් ෂර්මාගේ චරිතයත් හැඳින්විය හැක. මිලේ ජබ් හම් තුම්හි ඔහු රාති පාණ්ඩේ සමග රංගනයේ යෙදුණේ ය. 2015දී, ඔහු බාලාජි ටෙලිෆිල්ම්ස් ආයතනයේ තවත් මාලා නාට්‍ය ද්විත්වයක් වූ මෙරි ආෂිකි තුම් සේ හි සහ නාගින් යන කතාමාලා සඳහා සම්බන්ධ විය.
2016දී, ඔහු සිය බොලිවුඩ් ආගමනය සනිටුහන් කරමින් ඩිරෙක්ට් ඉෂ්ක් චිත්‍රපටයේ සමාන්තර ප්‍රධාන චරිතයක් නිරූපණය කළේ ය. මීට අමතරව ඔහු 2016 වර්ෂයේ ජලක් දිඛ්ලා ජා සඳහා තරගකරුවකු ලෙස සහභාගී විය. නොවැම්බර් මස ඔහු ස්ටාර් ප්ලස් නාළිකාවේ රූපවාහිනී කතාමාලාවක් වූ පර්දේස් මේන් හේ මේරා දිල් යන කතාමාලාව හා සම්බන්ධ විය. ද්‍රාෂ්ති ධාමි ද මෙම කතාමාලාවේ රංගනයෙන් දායකත්වය සපයයි.
බල්හේ රාජ්‍යයේ දසවන පාලකයා වූ සොන් රජුගේ සමයේ බල්හේ විසින් උතුරු කොරියාව, ඊසානදිග මැංචූරියාව සහ වර්තමානයේ රුසියාවේ ප්‍රයිමොර්ස්කි ක්‍රේ යන ප්‍රදේශ පාලනය කොට තිබේ. සොන් රජු විසින් සිදුකළ ආක්‍රමණවල දී, බොහෝ උතුරු මොහේ ගෝත්‍ර සහ ලියාඕදොං අර්ධද්වීපයේ පිහිටි වයඹදිග කුඩා ගොගුර්යෝ රාජධානිය බල්හේ රාජ්‍යය වෙත ඈඳාගන්නා ලදී. මෙය කෙතරම් බලවත් වී ද කිවහොත්, සිල්ලා රාජ්‍යයට 721දී උතුරු ප්‍රාකාරයක් ඉදිකිරීමට සහ පොදු දේශසීමාවේ ආරක්ෂාව තර කිරීමට පවා සිදුවිය.
ඛිටන්වරුන් ක්‍රමයෙන් ජුර්චෙන් ජනයාට යටත් වූ අතර, ජුර්චෙන්වරුන් විසින් ජින් රාජවංශය පිහිටුවා තිබේ. ජුර්චෙන්වරුන් විසින් තමන් බල්හේ සහ සප්ත වුජි ‍ගෝත්‍රවලින් පැවතෙන්නන් බවත්, "ජුර්චෙන් සහ බල්හේ එකම පවුලට අයත්" බවත් පවසා තිබේ. ජින් රාජ්‍යයේ සිව්වන, පස්වන සහ හත්වන අධිරාජවරුන්ගේ මව්වරු බල්හේ බිසෝවරු වූහ. 13වන සියවසේ මොංගෝලියානුවන් විසින් උතුරු චීනයේ සිදුකළ සංඛ්‍යාලේඛන මගින් ගොර්යෝ, ඛිටන් සහ ජුර්චෙන් වැනි ජන කොට්ඨාසවලින් බල්හේ වාසීන් වෙන්කර දක්වන ලදී.
බල්හේ රාජ්‍යය පිළිබඳ පැරණිතම විද්‍යාමාන වාර්තාව හමුවන්නේ 941 සහ 945 අතර කාලයේ සම්පාදිත ටෑංහි පැරණි ග්‍රන්ථය තුළිනි. දකුණු මැංචූරියාව සහ උතුරු කොරියාව කොරියාවේ තුන් රාජධානි අතුරින් එකක් වූ ‍ගොගුර්යෝ රාජධානියට අයත්ව තිබිණි. 668දී ගොගුර්යෝව සිල්ලා සහ ටෑං රාජවංශ මිත්‍රත්ව හමුදාවලට යටත් විය‍. ටෑං රාජවංශය විසින් බටහිර මැංචූරියාවේ විශාල පෙදෙසක් ඈඳාගත් අතර, තේදොං ගංගාවට පහළ කොරියානු අර්ධද්වීපය එක්සත් කළ සිල්ලාව පසුකාලීන සිල්ලා රාජ්‍යය පිහිටුවී ය.
බොහෝ පුරාතන කොරියානු රාජධානි සහ වෙනත් ජනපද මෙන් බල්හේ රාජ්‍යයට ද බොහෝ අවස්ථාවන්හි චීනයට පඬුරු කප්පම් ගෙවීමට සිදු විය. මෙම ගෙවීම සිදුනොකරන උරුමකරුවන් චීනය විසින් රජු ලෙස පිළිනොගත් අතර, ලෙස හඳුන්වන ලදී. චීනය විසින් සෑම රජකුම සලකන ලද්දේ හොල්හන් ප්‍රාන්තයේ අධිපතියා හා සමාන තත්ත්වයක් ඇත්තකු ලෙසයි. කෙසේනමුත්, බල්හේ රජවරුන් විසින් තමන්ව අධිරාජවරුන් ලෙස හඳුන්වාගත් අතර, ඔවුන්ගේම යුග නාමයන් පවා ප්‍රකාශයට පත්කොට ඇත.
බල්හේ රාජ්‍යයේ සංස්කෘතියේ මූලාංග ගොගුර්යෝ සම්භවයකින් යුක්ත ය. ඔන්දොල් ස්ථාපනයක් මගින් බල්හේ ඇතුළු මාලිගය ඊට යාබද බොහෝ ස්ථානවලට නිරාවරණය කෙරිණි. මීට අමතරව, බල්හේ විහාරවලින් හමුවන බෞද්ධ ප්‍රතිමා සහ ‍සැරසිලි අංග ගොගුර්යෝ කලාවේ විශේෂිත ලක්ෂණ නිරූපණය කරයි. බල්හේ රාජ්‍යය පිළිබඳ සංස්කෘතික තොරතුරු හෙළිකරන වැදගත් ප්‍රභවයක් 20වන සියවසේ අගකාලයේ දී, ලොංතෞ කන්දේ පුරාතන සොහොන් අතරින් සොයාගැනිණි. විශේෂයෙන්ම මෙහි දී ජොංහ්යෝ කුමරියගේ සොහොන්ගැබ වැදගත් විය.